open-index/open-wikipedia-markdown huggingface dataset:
Ágios Ioánnis Rénti

**Ágios Ioánnis Rénti** () on Kreikan kaupunki sekä samanniminen Níkaia-Ágios Ioánnis Réntin kunnan kunnallisyksikkö (Δημοτική Ενότητα Αγίου Ιωάννου Ρέντη, *Dimotikí Enótita Agíou Ioánnou Rénti*) ja entinen itsenäinen kunta. Se sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 16&nbsp;050 (vuonna 2011).

Ágios Ioánnis Rénti sijaitsee noin kuusi kilometriä Ateenan keskustasta länteen ja se on käytännössä Pireuksen ja samalla Ateenan esikaupunkialuetta. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Níkaia-Ágios Ioánnis Réntin kunnaksi yhdessä Níkaian kanssa, jolloin se muuttui uuden kunnan kunnallisyksiköksi.

Alue on saanut puolet nimestään Pyhältä Johannekselta (*Ágios Ioánnis*) ja puolet Dimítrios Réntisiltä, joka sai 1300-luvulla maita alueelta palkkioksi Ateenaa tuolloin hallinneille katalaaneille tekemistään palveluksista. Réntisin suku rakennutti alueelle Pyhälle Johannekselle omistetun kirkon, joka tunnetaan Réntisin Pyhän Johanneksen (*Ágios Ioánnis Rénti*) kirkkona.

## Lähteet
Ampelókipoi (Thessaloniki)

**Ampelókipoi** () on Kreikan kaupunki sekä samanniminen Ampelókipoi-Meneménin kunnan kunnallisyksikkö (Δημοτική Ενότητα Αμπελοκήπων, *Dimotikí Enótita Ampelokípon*) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 37&nbsp;381 (vuonna 2011). Ampelókipoi on Ampelókipoi-Meneménin kunnan kuntakeskus.

Ampelókipoi, suomeksi ”Viinitarhat”, sijaitsee noin kaksi kilometriä Thessalonikin keskustasta luoteeseen ja se on käytännössä Thessalonikin esikaupunki tai kaupunginosa. Ampelókipoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ampelókipoi-Meneménin kunnaksi yhdessä Meneménin kanssa, jolloin se muuttui uuden kunnan kunnallisyksiköksi.

## Lähteet
Pohjalanjärvi

**Pohjalanjärvi** (entiseltä nimeltään Rautajärvi ) on kuivatettu järvi Pirkanmaalla Sastamalan Rautajoella Kokemäenjoen alueen Kuloveden alueella. Järven kuivaushanke käynnistyi 1800-luvulla ja sitä on jatkettu 2000-luvullakin. Kuivatus oli sikäli täydellinen, että koko järven pohja on nykyään peltomaata. Alue tunnetaan nimellä Pohjalanjärvi.

## Historiallinen maantieto
Järven mitoista voi saada käsityksen, jos vertaa Kalmbergin kartastossa piirrettyä Pohjalanjärveä Rautaveden rantaviivaan. Tällöin voisi arvioida järven pohjois-etelä-suuntaiseksi pituudeksi arvioida 1,6 kilometriä ja tälle poikittaiseksi leveydeksi 1,0 kilometriä. Eteläpäässä, jossa sijaitsi Rautajoen luusua, oli noin 500 metriä pitkä lahti. Nykyinen Rautajoki laski järveen sen pohjoispäässä. Kartastossa järven nimeksi oli kirjoitettu "Pohjala träsk". Järvellä oli aikoinaan myös toinen nimitys, Rautajärvi.

## Historia ja kuivattaminen
Daniel Ekmanin kartassa 1700-luvun alusta Pohjalanjärvi on piirrettynä kartan reunaan hieman epämääräisen muotoisena. Sen nimi on kirjoitettu "Pohjala träsk" ja ainoa talo sen rannalla on Pohjala.

Riippuen lähteestä, Pohjalanjärven kuivattaminen aloitettiin vuonna 1825  tai 1890 . Vuonna 1837 jättivät talolliset Gust. Ands. Jarko ja Matts Johs. Teerri anomuksen vesijättömaan järjestämiseksi. Vuonna 1854 Pohjalanjärvi oli Antero Wareliuksen mukaan "puhdas niittu, joka vuonna 1848 päätetyn kuivatuksen jälkeen kasvaa kelpo lailla heiniä" . Vuonna 1917 kivityömies J.V.Pihlainen haki lupaa kuivattamiseen (jatkokuivattamiseen ?). Siitä, kuka aloitti järven kuivattamisen ja milloin se tapahtui, jää vielä auki.

Järven eteläisimmän lahden luusuasta kaivettiin 720 metriä pitkä kaivanto, jota pitkin järven vedenpintaa alettiin laskea. Noin 1850-luvun pitäjänkartassa on Pohjalanjärvi piirretty pienenä järvenä entisen järvenpohjan altaaseensa ja että altaassa virtaa jo kaivettu Rautajoen uoma kauniita mutkia tehden.

Vuonna 1923 hyväksytty vesijätön jako sisälsi enimmäkseen niittymaita ja vain murto-osan peltoja. Niittymaata oli 78 hehtaaria ja peltomaata 4,7 hehtaaria. Kuivattamista on jatkettu ainakin 1940-luvulla ja 2000-luvulla, jolloin kaivantoa syvennettiin tekemällä kallioleikkauksia.

## Lähteet
Asklipieío (Argolis)

**Asklipieío** () eli *Asklipieío Epidávrou* (Ασκληπιείο Επιδαύρου) on Kreikan kylä sekä samanniminen Epídavroksen kunnan kunnallisyksikkö (Δημοτική Ενότητα Ασκληπιείου, *Dimotikí Enótita Asklipieíou*) ja entinen itsenäinen kunta. Se sijaitsee Argoliksen alueyksikössä Peloponnesoksen alueella. Koko kunnallisyksikön väkiluku on 4&nbsp;228 ja varsinaisen Asklipieíon kylän väkiluku 19 (vuonna 2011). Kunnallisyksikön suurin asutus on Lygourió, joka on Epídavroksen kunnan kuntakeskus.

Asklipieío on perinyt nimensä sen alueella sijainneesta Epidauroksen Asklepioksen pyhäköstä eli Asklepieionista. Epidauroksen arkeologinen alue temppelialueineen sekä suurine teattereineen sijaitsee kunnallisyksikön alueella lähellä Lygourióta. Asklipieío oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Epídavroksen kuntaan, jolloin se muuttui yhdeksi Epídavroksen kunnan kunnallisyksiköistä.

## Kunnallisyksikön osat

Asklipieíon kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Cholargós

**Cholargós** () on Kreikan kaupunki sekä samanniminen Papágou-Cholargóksen kunnan kunnallisyksikkö (Δημοτική Ενότητα Χολαργού, *Dimotikí Enótita Cholargoú*) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 30&nbsp;840 (vuonna 2011). Cholargós on Papágou-Cholargóksen kunnan kuntakeskus.

Cholargós sijaitsee noin seitsemän kilometriä Ateenan keskustasta koilliseen ja se on käytännössä Ateenan esikaupunki. Kaupungissa sijaitsevat Ateenan metron asemat Cholargós ja Nomismatokopeío. Kaupunki on ottanut nimensä antiikin aikaisesta Kholargoksen demoksesta kunnioittaakseen sieltä kotoisin ollutta Periklestä. Antiikin Kholargos sijaitsi kuitenkin eri paikassa.

Cholargós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Papágou-Cholargóksen kunnaksi yhdessä Papágoun kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla
Wissembourg

**Wissembourg** () on ranskalainen kaupunki Bas-Rhinin departementissa Alsacessa. Se sijaitsee Lauterjoen varrella Saksan rajan läheisyydessä. Kaupungin historia ulottuu 600-luvulle, paikalla sijainneeseen luostariin. Alueella käytiin 4. syyskuuta 1870 Wissembourgin taistelu, joka oli ensimmäisiä suuria taisteluja Saksan–Ranskan sodassa. 

## Lähteet
Huuliokasvit

**Huuliokasvit** (Linderniaceae) on kasviheimo koppisiemenisten Lamiales-lahkossa. Sen tunnetuimpia edustajia on kesäkukkana suosittu torenia eli toreeni (*Torenia fournieri*).

## Tuntomerkit
Huuliokasvit ovat lyhytikäisiä ruohoja, usein melko pieniä, tai pensasmaisia monivuotisruohoja, joiden varsi on kulmikas. Lehdet ovat vastakkaisesti, ehyt- tai sahalaitaisia. Vastakohtaiset kukat sijaitsevat tavallisesti kukinnoissa. Teriön sisäpinnalla on rauhaskarvoja. Heteitä on joko neljä, ja ne ovat käyriä, lisäksi voi olla yksi joutohede, tai kaksi toimivaa ja kaksi lisäkkeellistä joutohedettä tai joutoheteet ovat hyvin surkastuneita. Ponnen teekat ovat rinnakkain tai peräkkäin. Luotti on kaksiliuskainen ja kosketusherkkä. Hedelmä on kota, ja siemenissä on kirjava endospermi.

## Levinneisyys
Kasvit ovat tropiikin ja lämpimien alueiden ruohoja.

## Luokittelu
Heimoon kuuluu 17 sukua ja 255 lajia. Runsaslajisimmat suvut ovat *[[Vandella]]* (55 lajia), toreniat (*Torenia*, 51 lajia), *[[Crepidorhopalon]]* (30 lajia) ja huuliot (*Lindernia*, 30 lajia).

### Suvut
* *[[Artanema]]* D. Don
* *[[Bampsia]]* Lisowski &amp; Mielcarek
* *[[Chamaegigas]]* Dinter
* *[[Craterostigma]]* Hochstetter
* *[[Crepidorhopalon]]* Eb. Fischer
* *[[Cubitanthus]]* Barringer
* *[[Hartliella]]* Eb. Fischer
* *[[Hemiarrhena]]* Bentham
* *[[Legazpia]]* Blanco
* *[[huuliot|Lindernia]]* All. – huuliot
* *[[Micranthemum]]* Michaux
* *[[Picria]]* Loureiro
* *[[Pierranthus]]* Bonati
* *[[Schizotorenia]]* Yamazaki
* *[[Scolophyllum]]* T. Yamazaki
* *[[Stemodiopsis]]* Engler
* *[[toreniat|Torenia]]* L. – toreniat

## Lähteet
* Finto: Kassu – Kasvien suomenkieliset nimet: Linderniaceae
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Suomen Lajitietokeskus: Huuliokasvit (Linderniaceae)
Matti Riekki

**Matti Riekki** (s. 20. maaliskuuta 1974) on suomalainen musiikkitoimittaja ja tietokirjailija.

Riekki aloitti musiikkitoimittajan uransa *[[Rumba (lehti)|Rumba]]*-lehdessä vuonna 1998. Vuodesta 2003 alkaen hän toimi *Rumban* raskaampaan musiikkiin keskittyneen sisarlehden *Hamaran* päätoimittajana. *Rumban*, *[[Rytmi (lehti)|Rytmin]]* ja *[[Inferno (lehti)|Infernon]]* siirryttyä yhteisomistukseen vuonna 2005 ja *Hamaran* yhdistyttyä *Infernoon* hän on jatkanut *Infernon* päätoimittajana. Vuodesta 2024 alkaen hän on toiminut myös Soundin päätoimittajana.

Riekki juonsi YleX:n *[[Metalliliitto (radio-ohjelma)|Metalliliitto]]*-ohjelmaa vuosina 2004–2009, aluksi vuorotellen Klaus Flamingin kanssa ja vuodesta 2006 alkaen yksin.

Riekki on kirjoittanut kirjat Timo Rautiainen & Trio Niskalaukaus- ja Sentenced-yhtyeistä.

## Teokset

* 
* 

## Lähteet
Artémida (Attika)

**Artémida** (;  tai Άρτεμις, *Ártemis*; aiemmin Λούτσα, *Loútsa*) on Kreikan kaupunki sekä samanniminen Spáta-Artémidan kunnan kunnallisyksikkö (Δημοτική Ενότητα Αρτέμιδας, *Dimotikí Enótita Artémidas*) ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja koko kunnallisyksikön väkiluku on 21&nbsp;488 (vuonna 2011).

Artémidan kaupunki sijaitsee Attikan itärannikolla. Se on saanut nykyisen nimensä Artemis-jumalattaren antiikin aikaisesta kulttipaikasta, joka sijaitsi läheisessä Brauronissa (varsinaisesti naapurikunnan Markópoulo Mesogaíaksen puolella). Artémida oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Spáta-Artémidan kunnaksi yhdessä Spátan kanssa, jolloin se muuttui uuden kunnan kunnallisyksiköksi.

## Lähteet
Taner Akyol

**Taner Akyol** (s. 1977 Bursa, Turkki) on turkkilainen säveltäjä ja sazinsoittaja. Hän opiskeli Berliinissä Brandenburgischen Colloquium für Neue Musikissa ja Berliinin Hanns Eisler -korkeakoulussa. Vuonna 2003 hän perusti yhdessä Anthonis Anissegosin ja David Kuckhermannin kanssa Taner Akyol Trio -yhtyeen.

Akyol teki vuonna 2011 berliiniläisen kamarimusiikkiorkesterin ja kreikkalaisen laulajan Maria Farantourin kanssa kreikkalaista ja anatolialaista kulttuuria sekoittavan albumin, *[[Maria Farantouri Sings Taner Akyol]]*.

## Lähteet

## Aiheesta muualla
* Viralliset sivut
Ellinikó (Attika)

**Ellinikó** (; ; myös *Hellinikon*, *Hellenikon*) on Kreikan kaupunki sekä samanniminen Ellinikó-Argyroúpolin kunnan kunnallisyksikkö (Δημοτική Ενότητα Ελληνικού, *Dimotikí Enótita Ellinikoú*) ja entinen itsenäinen kunta. Se sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 17&nbsp;259 (vuonna 2011).

Ellinikó, suomeksi ”Kreikkalainen”, sijaitsee Saroninlahden rannalla noin 10 kilometriä Ateenan keskustasta etelään ja se on käytännössä Ateenan esikaupunkialuetta. Ellinikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ellinikó-Argyroúpolin kunnaksi yhdessä Argyroúpolin kanssa, jolloin se muuttui uuden kunnan kunnallisyksiköksi.

Ellinikóssa sijaitsi Ateenan entinen lentokenttä Ellinikón kansainvälinen lentoasema, joka suljettiin vuonna 2001, kun uusi Ateenan kansainvälinen lentoasema valmistui. Kentän alueella sijaitsee nykyisin muun muassa Ateenan vuoden 2004 olympialaisia varten rakennettu Ellinikón olympiakeskus (*Elliniko Olympic Complex* tai *Helliniko Olympic Complex*).

Ellinikóssa sijaitsee Ellinikón metroasema.

## Lähteet
Évosmos

**Évosmos** (; ) on Kreikan kaupunki sekä samanniminen Kordelió-Évosmoksen kunnan kunnallisyksikkö (Δημοτική Ενότητα Ευόσμου, *Dimotikí Enótita Evósmou*) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 74&nbsp;686 (vuonna 2011). Évosmos on Kordelió-Évosmoksen kunnan kuntakeskus.

Évosmos sijaitsee noin viisi kilometriä Thessalonikin keskustasta luoteeseen ja se on käytännössä Thessalonikin esikaupunki. Évosmos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kordelió-Évosmoksen kunnaksi yhdessä Elefthério-Kordelión kanssa.

## Lähteet

## Aiheesta muualla
Ibero-Maurusian kulttuuri

**Iberomaurusian kulttuuri** eli Iberomauretanian eli Oranian kulttuuri oli myöhäispaleoliittisen kauden metsästäjä-keräilijöiden kulttuuri Pohjois-Afrikan länsiosassa noin 16 000–10 000 vuotta sitten. Kulttuuri vaikutti enimmäkseen nykyisen Marokon ja Tunisian rannikkotasankoalueilla ja ulottui Rooman aikaisen Kyrenaikan alueelle saakka. He tulivat aumaan näille alueille aikana, jolloin alueen ilmasto muuttui aiempaa kosteammaksi. Iberomaurusialaiset, kuten kaikkialla Afrikassa tuohon aikaan, valmistivat pieniä kivisiä työkaluja sekä koriste-esineitä luusta ja simpukan kuoresta. Sekä työkalujen että koriste-esineiden muoto ja valmistustapa oli hyvin paikallinen, sillä tuolloin ihmiset elivät pienissä paikallisryhmissä. Ibero-maurusian kulttuurin alueelta on löydetty kalmistoja, joita on käytetty pitkään. Tämä on merkki melko pysyvästä asutuksesta.

## Katso myös
* Capsan kulttuuri

## Lähteet
Efkarpía

**Efkarpía** () on Kreikan kaupunki sekä samanniminen Pávlos Meláksen kunnan kunnallisyksikkö (Δημοτική Ενότητα Ευκαρπίας, *Dimotikí Enótita Efkarpías*) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 13&nbsp;905 (vuonna 2011).

Efkarpía sijaitsee noin kuusi kilometriä Thessalonikin keskustasta pohjoiseen ja se on käytännössä Thessalonikin esikaupunkialuetta. Efkarpía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pávlos Meláksen kunnaksi yhdessä Políchnin ja Stavroúpolin kanssa.

## Lähteet
Glyká Nerá

**Glyká Nerá** (; myös *Gliká Nerá*) on Kreikan kaupunki sekä samanniminen Paianían kunnan kunnallisyksikkö (Δημοτική Ενότητα Γλυκών Νερών, *Dimotikí Enótita Glykón Nerón*) ja entinen itsenäinen kunta. Se sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 11&nbsp;049 (vuonna 2011).

Glyká Nerá, suomeksi ”Makeat Vedet”, sijaitsee Ymittós-vuoren itäpuolella noin 11 kilometriä Ateenan keskustasta koilliseen. Sen pohjoispuolella on Gérakas ja eteläpuolella Paianían kaupunki. Ateenan kansainvälinen lentoasema sijaitsee noin 11 kilometriä kaupungista kaakkoon. Glyká Nerá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Paianían kuntaan.

## Lähteet

## Aiheesta muualla
Kalývia Thorikoú

**Kalývia Thorikoú** (; myös *Kalívia Thorikoú*) on Kreikan kaupunki sekä samanniminen Saronikóksen kunnan kunnallisyksikkö (Δημοτική Ενότητα Καλυβιών Θορικού, *Dimotikí Enótita Kalyvión Thorikoú*) ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 14&nbsp;424 (vuonna 2011). Kalývia Thorikoú on Saronikóksen kunnan kuntakeskus.

Kalývia Thorikoú koostuu kahdesta asutuksesta, sisämaassa sijaitsevasta varsinaisesta Kalývian kaupungista sekä ranta-asutuksesta, joka tunnetaan myös nimellä Lagonísi. Kalývian kaupunki sijaitsee Mesógeian tasangon etelälaidalla Attikan kaakkoisosassa noin 24 kilometriä Ateenan keskustasta kaakkoon. Sen koillispuolella sijaitsee Merénta-vuori ja eteläpuolella Páneio-vuori. Lagonísi sijaitsee Saroninlahden rannalla Kalýviasta noin seitsemän kilometriä lounaaseen.

Kalývia Thorikoú oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Saronikóksen kunnaksi yhdessä Anávyssoksen, Kouvaráksen, Palaiá Fókaian ja Saronídan kanssa, jolloin se muuttui uuden kunnan kunnallisyksiköksi.

## Lähteet
Kamateró

**Kamateró** (; ) on Kreikan kaupunki sekä samanniminen Ágioi Anárgyroi-Kamaterón kunnan kunnallisyksikkö (Δημοτική Ενότητα Καματερού, *Dimotikí Enótita Kamateroú*) ja entinen itsenäinen kunta. Se sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 28&nbsp;361 (vuonna 2011).

Kamateró sijaitsee noin yhdeksän kilometriä Ateenan keskustasta pohjoiseen ja se on käytännössä Ateenan esikaupunki. Kamateró oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágioi Anárgyroi-Kamaterón kunnaksi yhdessä Ágioi Anárgyroin kanssa, jolloin se muuttui yhdeksi Ágioi Anárgyroi-Kamaterón kunnan kunnallisyksiköistä.

## Lähteet
Gázi

**Gázi** (; ) on Kreikan kaupunki sekä samanniminen Malevízin kunnan kunnallisyksikkö (Δημοτική Ενότητα Γαζίου, *Dimotikí Enótita Gazíou*) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 19&nbsp;221 ja varsinaisen Gázin kaupungin väkiluku 12&nbsp;606 (vuonna 2011). Gázi on Malevízin kunnan kuntakeskus.

Gázin kaupunki sijaitsee noin seitsemän kilometriä Iraklionin keskustasta länteen ja se on käytännössä Iraklionin esikaupunkialuetta. Kunnallisyksikkö käsittää alueen Kreetan saaren pohjoisrannikolla Iraklionin länsipuolella. Gázi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Malevízin kunnaksi yhdessä Krousónaksen ja Týlisoksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Gázin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Gérakas (Attika)

**Gérakas** () on Kreikan kaupunki sekä samanniminen Pallínin kunnan kunnallisyksikkö (Δημοτική Ενότητα Γέρακα, *Dimotikí Enótita Géraka*) ja entinen itsenäinen kunta. Se sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 29&nbsp;939 (vuonna 2011). Gérakas on Pallínin kunnan kuntakeskus.

Gérakas sijaitsee noin 12 kilometriä Ateenan keskustasta koilliseen ja se on käytännössä Ateenan esikaupunki. Gérakas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pallínin kuntaan yhdessä Anthoúsan kanssa, jolloin se muuttui yhdeksi Pallínin kunnan kunnallisyksiköistä.

## Lähteet

## Aiheesta muualla
Mándra

**Mándra** () on Kreikan kaupunki sekä samanniminen Mándra-Eidyllían kunnan kunnallisyksikkö (Δημοτική Ενότητα Μάνδρας, *Dimotikí Enótita Mándras*) ja entinen itsenäinen kunta. Se sijaitsee Länsi-Attikan alueyksikössä Attikan alueella. Koko kunnallisyksikön väkiluku on 12&nbsp;888 ja varsinaisen Mándran kaupungin väkiluku 11&nbsp;327 (vuonna 2011). Mándra on Mándra-Eidyllían kunnan kuntakeskus.

Mándran kaupunki sijaitsee noin 23 kilometriä Ateenan keskustasta luoteeseen ja noin viisi kilometriä luoteeseen Elefsínasta. Mándra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mándra-Eidyllían kunnaksi yhdessä Erythrésin, Oinóin ja Vílian kanssa, jolloin se muuttui uuden kunnan kunnallisyksiköksi.

## Kunnallisyksikön osat

Mándran kunnallisyksikkö muodostuu seuraavista kylistä, kaupungeista tai muista asutuksista:

## Lähteet
Mantíneia

**Mantíneia** (; virallisesti Δημοτική Ενότητα Μαντινείας, *Dimotikí Enótita Mantineías*) on yksi Trípolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 2&nbsp;114 (vuonna 2011).

Mantíneia on perinyt nimensä antiikin ajan Mantineian kaupungilta, joka sijaitsi sen alueella. Mantíneia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Korýthion, Levídin, Skirítidan, Tegéan ja Valtétsin kanssa.

## Kunnallisyksikön osat

Mantíneian kunnallisyksikkö muodostuu seuraavista kyläyhdyskunnista ja asutuksista:

## Lähteet
Melíssia

**Melíssia** () on Kreikan kaupunki sekä samanniminen Pentélin kunnan kunnallisyksikkö (Δημοτική Ενότητα Μελισσίων, *Dimotikí Enótita Melissíon*) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 22&nbsp;741 (vuonna 2011). Melíssia on Pentélin kunnan kuntakeskus.

Melíssia sijaitsee Pentelikon-vuoren juurella noin 13 kilometriä Ateenan keskustasta koilliseen. Melíssia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pentélin kuntaan yhdessä Néa Pentélin kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla
Meneméni

**Meneméni** () on Kreikan kaupunki sekä samanniminen Ampelókipoi-Meneménin kunnan kunnallisyksikkö (Δημοτική Ενότητα Μενεμένης, *Dimotikí Enótita Menemenis* ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 14&nbsp;746 (vuonna 2011).

Meneméni sijaitsee noin neljä kilometriä Thessalonikin keskustasta luoteeseen ja se on käytännössä Thessalonikin esikaupunki. Meneméni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ampelókipoi-Meneménin kunnaksi yhdessä Ampelókipoin kanssa, jolloin se muuttui uuden kunnan kunnallisyksiköksi.

## Lähteet
Moscháto

**Moscháto** (; ) on Kreikan kaupunki sekä samanniminen Moscháto-Távroksen kunnan kunnallisyksikkö (Δημοτική Ενότητα Μοσχάτου, *Dimotikí Enótita Moschátou*) ja entinen itsenäinen kunta. Se sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 25&nbsp;441 (vuonna 2011). Moscháto on Moscháto-Távroksen kunnan kuntakeskus.

Moscháto sijaitsee Saroninlahden rannalla Kallithéan ja Pireuksen kaupunkien välissä noin kuusi kilometriä Ateenan keskustasta lounaaseen ja se on käytännössä Ateenan esikaupunki. Kaupungissa sijaitsee Moscháton metroasema.

Moscháto oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Moscháto-Távroksen kunnaksi yhdessä Távroksen kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla
Abdulaziz Hamsal

**Abdulaziz Hamsal** (s. 1. maaliskuuta 1987) on saudiarabialainen jalkapalloilija, joka edustaa Saudi-Arabian Valioliigassa pelaavaa Najran SC:tä. Oikeajalkainen Hamsal on pelipaikaltaan hyökkääjä.

Hamsal on edustanut koko uransa Najran SC:tä. Hän liittyi seuraan vuonna 2009 22-vuotiaana. Enimmillään hän on pelannut kaudessa 20 ottelua kaudella 2013–2014 ja tehnyt kaksi maalia kaudella 2008–2009.

Hamsal on vain 155 senttimetriä pitkä. Näin ollen hän on yksi maailman lyhimmistä ammattilaispelaajista ja EA Sportsin suositun FIFA-pelisarjan lyhyin nykyisistä pelaajista. Hamsal painaa 50 kilogrammaa.

## Lähteet
* 
* http://nr.soccerway.com/players/abdulaziz---mbarak-al-hamsal/67043/
* http://sofifa.com/player/147696-abdulaziz-hamsal
Aina mun pitää

**Aina mun pitää** on Pertti Kurikan Nimipäivät -yhtyeen single, joka julkaistiin 13. tammikuuta 2015 digitaalisena maxina, ja 30. tammikuuta 2015 7" vinyylinä.. Single on yhtyeen ensimmäinen julkaisu Sony Music Finlandin kautta.

Kappaleiden tekoon ovat osallistuneet Kari Aallon ja Pertti Kurikan lisäksi myös Sami Helle ja Toni Välitalo. Sovitus taas on Kalle Pajamaan ja Teuvo Merkkiniemen käsialaa.

## Aina mun pitää -kappale
Pertti Kurikan Nimipäivät voitti ”Aina mun pitää” -kappaleellaan vuoden 2015 Uuden Musiikin Kilpailun ja pääsi edustamaan Suomea Wienin euroviisuissa. Se on euroviisuhistorian lyhin musiikkikappale.

Brittiläinen *[[The Independent]]* -lehti noteerasi verkkosivuillaan yhtyeen osallistumisen kilpailuun. Lehden mukaan yhtye haluaa euroviisuihin herättääkseen tietoutta Downin oireyhtymästä. Yhtyeen jäsenet uskovat lisäksi euroviisuesiintymisen tuovan tukea ohjelmille, jotka auttavat mielenterveysongelmista kärsiviä.

Kappaleesta on julkaistu internetissä monia cover-versioita toteutettuna eri musiikkityylein, kuten EDM, iskelmä, akustinen ja black metal.

Kappale on käännetty englanniksi ja latinaksi.

Euroviisuissa kappale ei edennyt finaaliin, vaan jäi kilpailun ensimmäisessä semifinaalissa viimeiselle sijalle saaden 13 pistettä. Myöhemmin paljastetun äänijakauman mukaan kappale oli semifinaalissa yleisöäänten kymmenes ja tuomariäänten viimeinen. 

## Kappaleet
# 
# 
# 

## Lähteet
Keratsíni

**Keratsíni** (; ) on Kreikan kaupunki sekä samanniminen Keratsíni-Drapetsónan kunnan kunnallisyksikkö (Δημοτική Ενότητα Κερατσινίου, *Dimotikí Enótita Keratsiniou*) ja entinen itsenäinen kunta. Se sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 77&nbsp;077 (vuonna 2011). Keratsíni on Keratsíni-Drapetsónan kunnan kuntakeskus.

Keratsíni sijaitsee noin 10 kilometriä Ateenan keskustasta länteen ja se on Pireuksen ja samalla Ateenan esikaupunkialuetta. Keratsíni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Keratsíni-Drapetsónan kunnaksi yhdessä Drapetsónan kanssa.

## Lähteet

## Aiheesta muualla
Néa Erythraía

**Néa Erythraía** () on Kreikan kaupunki sekä samanniminen Kifisián kunnan kunnallisyksikkö (Δημοτική Ενότητα Νέας Ερυθραίας, *Dimotikí Enótita Néas Erythraías*) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 17&nbsp;379 (vuonna 2011).

Néa Erythraía sijaitsee noin 15 kilometriä Ateenan keskustasta koilliseen. Kaupungin nimi, ”Uusi Erythraia”, viittaa Vähässä-Aasiassa sijainneeseen Erythrain kaupunkiin. Néa Erythraía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kifisián kuntaan yhdessä Ekálin kanssa, jolloin se muuttui uuden kunnan kunnallisyksiköksi.

## Lähteet
Néa Filadélfeia

**Néa Filadélfeia** () on Kreikan kaupunki sekä samanniminen Néa Filadélfeia - Néa Chalkidónan kunnan kunnallisyksikkö (Δημοτική Ενότητα Νέας Φιλαδέλφειας, *Dimotikí Enótita Néas Filadélfeias*) ja entinen itsenäinen kunta. Se sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 25&nbsp;734 (vuonna 2011). Néa Filadélfeia on Néa Filadélfeia - Néa Chalkidónan kunnan kuntakeskus.

Néa Filadélfeia sijaitsee noin kuusi kilometriä Ateenan keskustasta pohjoiseen ja se on käytännössä Ateenan esikaupunki. Kaupungin nimi, ”Uusi Filadélfeia”, viittaa Vähässä-Aasiassa sijainneeseen Filadelfeian kaupunkiin. Néa Filadélfeia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Néa Filadélfeia - Néa Chalkidónan kunnaksi (alun perin nimellä Filadélfeia-Chalkidónan kunta) yhdessä Néa Chalkidónan kanssa, jolloin se muuttui uuden kunnan kunnallisyksiköksi. 

## Lähteet

## Aiheesta muualla
KDM Peter Tordenskiold (F356)

**KDM Peter Tordenskiold** (runkonumero F356) oli Tanskan laivaston Niels Juel -luokan korvetti.

## Valmistus

Alus tilattiin Aalborg Yard Limitediltä, missä köli laskettiin 5. joulukuuta 1979. Se laskettiin vesille 30. huhtikuuta 1980 ja valmistui 30. maaliskuuta 1981.

## Palvelus
Alus teki laivastovierailun Gibraltarille huhtikuussa ja Portugaliin toukokuussa 1989 sekä lokakuussa 1990 Trondheimiin Tordenskioldin syntymän 300-vuotis juhlallisuuksiin. Se kuului Naton pysyvään Atlantille sijoitettuun laivasto-osastoon syyskuusta lokakuuhun 1993 ja huhtikuusta heinäkuuhun 1994, joiden aikana alus osallistui Jugoslavian vastaisen saarron valvontaan.

Alus oli UNIFILin laivasto-osastossa Libanonin rannikolla huhtikuusta heinäkuuhun 2008. Sillä aloitettiin palveluksesta poisto valmistelut 18. elokuuta 2009.

## Lähteet

*

### Viitteet
Néa Ionía (Magnesia)

**Néa Ionía** () on Kreikan kaupunki sekä samanniminen Vóloksen kunnan kunnallisyksikkö (Δημοτική Ενότητα Νέας Ιωνίας, *Dimotikí Enótita Néas Ionías*) ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 33&nbsp;815 ja varsinaisen Néa Ionían kaupungin väkiluku 32&nbsp;661 (vuonna 2011).

Néa Ionía sijaitsee vain noin kilometrin Vóloksen keskustasta luoteeseen ja se on käytännössä Vóloksen esikaupunki. Kaupungin nimi tarkoittaa "Uutta Jooniaa". Nimi viittaa nykyisin Turkille kuuluvaan alueeseen, josta muutti Kreikkaan paljon etnistä kreikkalaista väestöä 1920-luvulla osana Kreikan ja Turkin väestönvaihtoa.

Néa Ionía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóloksen kuntaan yhdessä Agrián, Aisonían, Artémidan, Iolkóksen, Makrinítsan, Néa Anchíaloksen ja Portarián kanssa, jolloin se muuttui yhdeksi Vóloksen kunnan kunnallisyksiköistä.

## Kunnallisyksikön osat

Néa Ionían kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla

* Δημοτική Ενότητα Νέας Ιωνίας. Δἠμος Βόλου.
Néa Mákri

**Néa Mákri** () on Kreikan kaupunki sekä samanniminen Marathónaksen kunnan kunnallisyksikkö (Δημοτική Ενότητα Νέας Μάκρης, *Dimotikí Enótita Néas Mákris*) ja entinen itsenäinen kunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 16&nbsp;670 ja varsinaisen Néa Mákrin kaupungin väkiluku 15&nbsp;554 (vuonna 2011).

Néa Mákri sijaitsee Attikan itärannikolla Petaliónlahden rannalla. Kaupungin nimi, ”Uusi Mákri”, viittaa Vähän-Aasian nykyisin Turkille kuuluvaan Mákrin eli Makren alueeseen, josta muutti alueelle paljon etnistä kreikkalaista väestöä 1920-luvulla osana Kreikan ja Turkin väestönvaihtoa. Néa Mákrin kaupunginosia ovat muun muassa Ágios Andréas, Agía Marína, Anatolí, Erythrós, Livísi, Máti, Váltos ja Zoumpéri.

Néa Mákri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Marathónaksen kuntaan yhdessä Grammatikón ja Varnávaksen kanssa, jolloin se muuttui uuden kunnan kunnallisyksiköksi.

Kaupunki ja erityisesti Mátin kaupunginosa kärsivät suuria tuhoja vuoden 2018 maastopaloissa.

## Kunnallisyksikön osat

Néa Mákrin kunnallisyksikkö muodostuu seuraavista kylistä, kaupungeista tai muista asutuksista:

## Lähteet

## Aiheesta muualla
Om Yun-chol

**Om Yun-chol** (s. 18. marraskuuta 1991 Pohjois-Hamgyŏng) on pohjoiskorealainen painonnostaja ja olympiavoittaja. Hän kilpailee 56-kiloisissa. Om voitti olympiakultaa Lontoon kesäolympialaisista 2012 omassa sarjassaan nostettuaan yhteistuloksen 293 kilogrammaa. Rio de Janeirossa 2016 hän saavutti samassa sarjassa olympiahopeaa. Om on myös kaksinkertainen maailmanmestari vuosilta 2013 ja 2014.

Aasian kisoista Om on saavuttanut yhden kultamitalin vuodelta 2014 Incheonista ja Aasian-mestaruuskilpailuista niin ikään yhden kullan vuodelta 2013 Astanasta. Hän on osallistunut urallaan kaksiin kesäolympialaisiin.

Om on 152 senttimetriä pitkä ja painaa 56 kilogrammaa.

## Lähteet
* http://www.sports-reference.com/olympics/athletes/om/om-yun-chol-1.html
Néa Alikarnassós

**Néa Alikarnassós** () on Kreikan kaupunki sekä samanniminen Iraklionin kunnan kunnallisyksikkö (Δημοτική Ενότητα Νέας Αλικαρνασσού, *Dimotikí Enótita Néas Alikarnassoú*) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 14&nbsp;635 ja varsinaisen Néa Alikarnassóksen kaupungin väkiluku 12&nbsp;925 (vuonna 2011).

Néa Alikarnassóksen kaupunki sijaitsee Kreetan saaren pohjoisrannikolla aivan Iraklionin kaupungin itäpuolella ja se on käytännössä Iraklionin esikaupunkialuetta. Kaupungin nimi, ”Uusi Halikarnassos”, viittaa Vähä-Aasiassa sijainneeseen Halikarnassoksen kaupunkiin. Néa Alikarnassós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Iraklionin kuntaan yhdessä Gorgolaḯniin, Palianín ja Témenoksen kanssa, jolloin se muuttui uuden kunnan kunnallisyksiköksi.

Iraklionin kansainvälinen lentoasema sijaitsee kunnallisyksikön alueella aivan Néa Alikarnassóksen kaupungin itäpuolella.

## Kunnallisyksikön osat

Néa Alikarnassóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
KDM Olfert Fischer (F355)

**KDM Olfert Fischer** (runkonumero F355) oli Tanskan laivaston Niels Juel -luokan korvetti.

## Valmistus

Alus tilattiin Aalborg Yard Limitediltä, missä köli laskettiin 29. marraskuuta 1978. Se laskettiin vesille 10. toukokuuta 1979 ja valmistui 29. helmikuuta 1980.

## Palvelus
Alus teki 1984 laivastovierailut Portugaliin. Syyskuusta 1990 syyskuuhun 1991 se osallistui Irakin vastaisiin sotatoimiin operaatio Farawayssa. Se kuului Naton pysyvään Atlantille sijoitettuun laivasto-osastoon huhtikuusta kesäkuuhun 1992, heinäkuusta lokakuuhun 1994 ja huhtikuusta kesäkuuhun 1995.

Aluksella aloitettiin palveluksesta poiston valmistelut 18. elokuuta 2009.

## Lähteet

*

### Viitteet
Níkaia (Attika)

**Níkaia** () on Kreikan kaupunki sekä samanniminen Níkaia-Ágios Ioánnis Réntin kunnan kunnallisyksikkö (Δημοτική Ενότητα Νίκαιας, *Dimotikí Enótita Níkaias*) ja entinen itsenäinen kunta. Se sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 89&nbsp;380 (vuonna 2011). Níkaia on Níkaia-Ágios Ioánnis Réntin kunnan kuntakeskus.

Níkaia on väkiluvultaan Kreikan 11. suurin kaupunki. Se sijaitsee noin kahdeksan kilometriä Ateenan keskustasta länteen ja se on Pireuksen ja samalla Ateenan esikaupunki. Kaupungin aikaisempi nimi oli *Néa Kokkiniá* (Νέα Κοκκινιά). Nimi muutettiin Níkaiaksi vuonna 1940. Nimi viittaa Vähän-Aasian Nikaiaan, josta muutti Kreikkaan 1920-luvulla paljon kreikkalaista väestöä osana Kreikan ja Turkin väestönvaihtoa. Kaupungissa sijaitsee Níkaian metroasema.

Níkaia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Níkaia-Ágios Ioánnis Réntin kunnaksi yhdessä Ágios Ioánnis Réntin kanssa.

## Lähteet

## Aiheesta muualla
Pohjois-Kaukasian levottomuudet

**Pohjois-Kaukasian levottomuudet** olivat sarja väkivaltaisia levottomuuksia Venäjän hallinnon ja islamistien sekä muiden kapinallisten välillä Pohjois-Kaukasiassa. Islamistit julistivat alueelle oman valtion, Kaukasian emiraatin.

Levottomuudet olivat jatkoa toisen Tšetšenian sodan aikaisille kahakoille. Niiden painopiste on tosin siirtynyt Tšetšeniasta Dagestaniin. Alueen paikallisilla sotaherroilla oli paljon valtaa, ja alueen lukuisten etnisten ryhmien väliset jännitykset ja Venäjä-vastaisuus syventivät konfliktia. Kaukasialaiset kapinalliset olivat tehneet useita terrori-iskuja eripuolilla Venäjää.

Levottomuuksissa kuolleiden määrää on vaikea arvioida, mutta yksinään vuonna 2010 kuolleita arvioitiin olevan 1&nbsp;710.

## Lähteet
Yannick Bisson

**Yannick D. Bisson** (s. 16. toukokuuta 1969 Montréal Kanada) on kanadalainen näyttelijä. Hän on näytellyt muun muassa sarjassa *[[Murdochin murhamysteerit]]*.

Bisson on näytellyt 13-vuotiaasta asti. Hänen ensimmäisiä merkittäviä roolejaan olivat roolit elokuvissa *[[Keltanokat]]* (Rookies, 1990), *Nothing Too Good for a Cowboy* *(1998)* ja *Sue Thomas, FBI* *(2002)*. Vuonna 2008 Bisson sai pääroolin ylikonstaapeli William Murdochina CBC:n tuottamassa dekkarisarjassa *[[Murdochin murhamysteerit]]*. Suomessa sarjaa alettiin näyttää Yle TV1:sellä vuonna 2014.

Bisson on naimisissa ja hänellä on kolme tytärtä, Brianna, Dominique ja Mikaela. Tyttäristä kaksi, Brianna ja Dominique ovat esittäneet pientä roolia *Murdochin murhamysteereissä*.

## Lähteet

## Aiheesta muualla

*
Kyrre Haugen Sydness

**Kyrre Haugen Sydness** (s. 15. joulukuuta 1972 Bergen) on norjalainen näyttelijä. Hänen yksi ensimmäisistä merkittävistä rooleistaan oli vuonna 2008 elokuvassa *[[Max Manus (elokuva)|Max Manus]]* ja hän on myöhemmin esiintynyt muun muassa Jo Nesbøn kirjaan perustuvassa elokuvassa *[[Headhunters (elokuva)|Headhunters]]* (2011). 

Sydness näytteli 2000-luvulla useassa Unni Lindellin rikoskomisario Cato Isaksenista kertovien kirjojen televisioversioissa sivuhahmoa nimeltä Roger Høibakk. Vuonna 2011 hän näytteli norjalaista satuhahmoa Kapteeni Sapelihammasta televisiosarjassa *Kapteeni Sapelihammas - merten kuningas* (*Kaptein Sabeltann - Kongen på havet*). Hän on esittänyt hahmoa myös vuoden 2014 elokuvassa *Kaptein Sabeltann og skatten i Lama Rama* ja Kristiansandin eläintarhan esityksissä. 

Sydness esitti suursijoittaja Thomas Aunea draamakomedia-televisiosarja Lilyhammerin ensimmäisellä ja toisella tuotantokaudella. Vuodesta 2014 vuoteen 2016 Sydness esitti pääroolia, komisario Viggo Lustia draamasarjassa *[[Kuudes aisti (televisiosarja)|Kuudes aisti]]*. 

## Filmografia
### Elokuva

### Televisio

## Lähteet

## Aiheesta muualla
*
Suomen euroviisukarsinta 1991

**Suomen euroviisukarsinta 1991** oli kilpailu, jossa valittiin Suomen edustaja vuoden 1991 Eurovision laulukilpailuun. Kilpailu pidettiin kolmen edellisen vuoden tavoin avoimen sävellyskilpailun ja kutsukilpailun yhdistelmänä. Avoimeen sävellyskilpailuun saatiin 414 kappaletta, minkä lisäksi Yleisradio kutsui suomalaissäveltäjiä kilpailuun ja Musiikkikustantajat ry:ltä oli myös pyydetty kappaleita. Saaduista ehdotuksista kymmenen parasta valittiin karsinnan finaaliin. Kyseessä oli viimeinen TV1:n Viihdetoimituksen järjestämä euroviisukarsinta ennen sen sulauttamista Taideohjelmien linjaan.

Vuonna 1991 tuli kuluneeksi 30 vuotta siitä, kun Suomi osallistui euroviisuihin ensimmäistä kertaa ja mahdollisesti tästä syystä karsintafinaali pidettiin suurempana kuin koskaan aiemmin. Finaali pidettiin lauantaina 2. maaliskuuta 8000 katsojaa vetäneessä Typhoon-hallissa Turussa ja televisioitiin suorana YLE TV1:ssä kello 19.10–20.30. Pelkkä euroviisukarsinnan finaali ei kuitenkaan riittänyt niin suuren yleisön täyttämistä, joten karsintafinaalin jälkeen paikalla oli määrä pitää Jerry Lee Lewisin konsertti. Finaali-iltana suorassa lähetyksessä jouduttiin kuitenkin ilmoittamaan, että Lewis oli joutunut perumaan konsertin sairautensa vuoksi. Voittajan valitsi asiantuntijaraati. Finaalia seurasi televisiosta 1 464 000 katsojaa.

## Tulos

### Pistetaulukko

## Lähteet

## Aiheesta muualla
*Koko karsintafinaali Ylen Elävässä arkistossa
*
Luca Matteotti

**Luca Matteotti** (s. 14. lokakuuta 1989 Aosta) on italialainen lumilautailija. Matteotti kilpailee lumilautakrossissa. Seuratasolla hän edustaa CS Esercitoa.

Matteotti voitti MM-kultaa vuoden 2015 MM-kisoissa Itävallan Kreischbergissä. Vuoden 2014 talviolympialaisissa Sotšissa Matteotti oli kuudes. Maailmancupissa Matteotti kilpaili ensimmäistä kertaa vuonna 2008 ja on voittanut yhden osakilpailun, vuonna 2010 Lech am Arlbergissa.

Matteotti on 175 senttimetriä pitkä ja painaa 59 kilogrammaa.

## Lähteet
* http://www.sports-reference.com/olympics/athletes/ma/luca-matteotti-1.html
Täältä pohjoiseen: Sentencedin tarina

**Täältä pohjoiseen: Sentencedin tarina** on musiikkitoimittaja Matti Riekin kirja vuosina 1989–2005 toimineesta muhoslaisesta Sentenced-yhtyeestä. Se ilmestyi joulukuussa 2014, ja sen kustansi Like.

Kirja käy läpi yhtyeen historian sen muusikoiden uran alkuajoista yhtyeen lopettamiseen vuonna 2005 ja soolokitaristi Miika Tenkulan kuolemaan vuonna 2009. Riekki haastatteli kirjaan yhtyeen elossa olleita jäseniä Lari Kylmästä, Sami Lopakkaa, Vesa Rantaa, Taneli Jarvaa, Ville Laihialaa ja Sami Kukkohovia sekä muun muassa kiertuemanageria Jens ”Bobo” Bornhöftiä ja tuottajia Waldemar Sorychtaa ja Hiili Hiilesmaata.

Kirjan luvut on nimetty yhtyeen kappaleiden mukaan. Kirjan nimi puolestaan viittaa yhtyeen *[[North from Here]]* -albumiin (1993).

Kirja julkaistiin yksinoikeudella Levykauppa Äxän myymälöissä 12. joulukuuta 2014, ja siitä on tullut ketjun myydyin kirja. Laajempaan myyntiin kirja tuli tammikuussa 2015. Kirjan virallinen julkaisutilaisuus järjestettiin Helsingin The Circuksessa 10. tammikuuta 2015. Paikalla olivat kirjailija ja yhtyeen jäseniä, ja ohjelmassa oli myös tribuuttikonsertti.

Noin vuosi ennen Riekin kirjaa ilmestyi kitaristi Lopakan fiktiivinen, pohjoissuomalaisen rockyhtyeen Euroopan-kiertueesta kertova romaani *[[Marras (romaani)|Marras]]*.

## Lähteet

## Aiheesta muualla
* ''Täältä pohjoiseen: Sentencedin tarina'' Liken sivustolla
Vakoojien silta

**Vakoojien silta** () on vuonna 2015 ensi-iltansa saanut Steven Spielbergin ohjaama ja tuottama historiallinen jännityselokuva.

Elokuva kertoo kylmän sodan vuoden 1960 U-2-välikohtauksesta Yhdysvaltojen ja Neuvostoliiton välillä. Sen nimi viittaa Itä-Saksan ja Länsi-Berliinin rajalla sijainneeseen Glienicken siltaan, jossa kylmän sodan aikana suoritettiin kiinni jääneiden vakoojien vaihtoja.

Elokuvan miespääosaa näyttelee Tom Hanks. Elokuva tunnettiin aiemmin työnimellä *St. James Place*.

Elokuva oli ehdolla kuudessa kategoriassa vuoden 2016 Oscar-gaalassa: paras elokuva, miessivuosa (Mark Rylance), alkuperäinen käsikirjoitus (Matt Charman ja Coenin veljekset), musiikki (Thomas Newman), äänitys ja lavastus. Rylance voitti Oscarin parhaasta miessivuosasta.

## Näyttelijät

## Lähteet
Rolf Thesleff

**Rolf Thesleff** (28. toukokuuta 1878 Kuopio – 16. elokuuta 1938 Kööpenhamina) oli suomalainen filosofian tohtori ja diplomaatti.

## Henkilöhistoria
Thesleffin vanhemmat olivat ylijohtaja Alexander August Thesleff ja Emilia Mathilda Sanmark. Hän pääsi ylioppilaaksi 1897 Helsingin suomalaisesta normaalilyseosta ja opiskeli Helsingin yliopistossa, valmistuen filosofian kandidaatiksi 1902, maisteriksi 1904 ja lisensiaatiksi 1907, jolloin hän myös väitteli filosofian tohtoriksi. Thesleff oli luotonvälitystoimiston osakkaana ja omistajana Helsingissä 1907–1912, Helsingin yliopiston agraaripolitiikan ylimääräisenä opettajana 1912–1919 sekä Suomen senaatin kulkulaitostoimituskunnan esittelijäsihteerinä 1918–1919. Hän siirtyi sitten ulkoasiainhallinnon palvelukseen ja oli lähettiläänä Oslossa 1919–1925 ja 1930–1933, Roomassa 1925–1930 sekä viimeksi Kööpenhaminassa 1934–1938.

Thesleff oli aatelissäädyssä edustaja valtiopäivillä 1905–1906.

Thesleff oli naimisissa vuodesta 1903 filosofian maisteri, kirjailija Greta von Frenckellin kanssa. He omistivat Ruoveden Muroleen kylästä Tokosen tilan.

Taidemaalari Ellen Thesleff oli Rolf Thesleffin sisar.

## Teoksia
* *Studier i aktiv sparbankspolitik*, väitöskirja. Helsingfors 1907
* *Den finska penningemarknaden 1879-1903 : ekonomisk undersökning*. Amos Anderson, Helsingfors 1909
* *Essai d'appréciation de l'impôt foncier en Finlande*. Travaux de la Société de science agricole de Finlande; Fasc. 9. Société de science agricole de Finlande, Helsingfors 1917

## Lähteet
Boom Clap

**Boom Clap** on brittiläisen laulaja-lauluntekijä Charli XCX:n ensimmäinen single elokuvan Tähtiin kirjoitettu virhe soundtrack-albumilta sekä XCX:n toiselta, Sucker-studioalbumilta.

Kappale sijoittui Britannian singlelistan kuudennelle sekä Yhdysvaltain Billboard Hot 100 -listan kahdeksannelle sijalle ja saavutti Mainstream Top 40-listan kärjen. Kappale pääsi kymmenen parhaan joukkoon myös Australiassa, Kanadassa, Uudessa-Seelannissa, Irlannissa ja Italiassa. Kappale on saatavilla ladattavana sisältönä pelissä Just Dance 2015.

## Lähteet
Sakari Laitinen

**Eero Matti Sakari Laitinen** (31. joulukuuta 1937 Pyhäselkä – 21. marraskuuta 2015 Helsinki) oli suomalainen arkkitehti ja kuvataiteilija.

Laitinen kirjoitti ylioppilaaksi Helsingin lyseosta 1956 ja valmistui arkkitehdiksi Teknillisestä korkeakoulusta 1967. Opiskeluaikanaan hän toimi *Teekkari*-lehden graafisena suunnittelijana ja työskenteli muun muassa Alvar Aallon arkkitehtitoimistossa, jossa hän osallistui Helsingin keskustasuunnitelman laatimiseen. Vuosina 1966–1973 Laitinen työskenteli Espoon kaupungin asemakaavaosaston arkkitehtina ja sai suunnitella Iivisniemen lähiön asemakaavan sekä alustavan suunnitelman Kivenlahden aluekeskukselle. Hän oli välillä virkavapaalla toimiessaan vuosina 1970–1972 luennoitsijana Haile Selassie I -yliopistossa Addis Abebassa Etiopiassa. Laitisella oli 1973–1975 yhteinen arkkitehtitoimisto Alber Filosofin ja 1975–1985 Paavo Mänttärin kanssa sekä vuodesta 1982 oma arkkitehtitoimisto. Sivutoimisesti hän oli 1967–1968 *[[Arkkitehti (lehti)|Arkkitehti]]*-lehden toimittaja ja 1967–1976 Teknillisen korkeakoulun assistentti.

Laitisen tunnettuihin töihin kuuluu Karjaalle vuonna 1976 rakennettu Karjaan-Pohjan säästöpankin rakennus, jonka hän suunnitteli yhdessä Alber Filosofin kanssa. Yhdessä Mänttärin kanssa hän suunnitteli 1977 valmistuneen Karjalohjan uuden kirkon. Laitinen teki Helsinkiin 1970–1990-luvuilla useita aluesuunnitelmia, kuten Malminkartanon kaupunginosan aloituskorttelin, Korkeasaaren yleissuunnitelman, Oulunkylän asemakeskuksen, Malmin asemaseudun ja Herttoniemenrannan kaupunginosan. Lisäksi hän suunnitteli eri paikkakunnille useita terveysasemia, päiväkoteja ja asuintaloja.

Arkkitehdin työnsä ohella Laitinen oli kiinnostunut näyttelyiden suunnittelusta ja hän suunnitteli Mänttärin kanssa muun muassa maailmaa vuosina 1975–1979 kiertäneen Helsinki-näyttelyn. Vanhoilla päivillään Laitinen omistautui kuvataiteille. Laitisen pääosin abstrakteja maalauksia, kollaaseja ja muita töitä oli esillä näyttelysarjassa *Preoccupations I–III* Saksan Berliinissä, Münchenissä ja Wolfsburgissa vuosina 2013–2014.

## Lähteet
Marras (romaani)

**Marras** on Sami Lopakan esikoisromaani, joka ilmestyi tammikuussa 2014. Sen kustansi Like. Romaani on julkaistu sidottuna, nidottuna ja sähköisenä laitoksena.

Romaani kertoo pohjoissuomalaisen rockyhtyeen Euroopan-kiertueesta. Tarinan päähenkilö ja kertojaminä on koti-ikävää ja lähestyvää juoppohulluutta vastaan kamppaileva yhtyeen kitaristi Hautamaa, ja muita henkilöitä ovat muun muassa yhtyetoverit Raunio, Korpisuo, Suopunki ja Maaninen. Romaani on lähtökohtaisesti fiktiivinen, mutta kirjailijan, joka on tullut tunnetuksi vuosina 1989–2005 toimineen muhoslaisen Sentenced-yhtyeen rytmikitaristina ja sanoittajana, mukaan tarinasta totta on ”kaikki ja ei mikään” ja ”enemmän kuin kukaan terve ihminen haluaisi myöntää”. Kiertue-elämän ilojen ja surujen, ystävyyden, ahdistuksen ja alkoholin lisäksi yksi kirjan teemoista on konserttipaikkakunnat ja niiden synkkä historia.

Arvosteluissa *Marrasta* on kiitetty muun muassa ”rujon iskevästä ja häpeilemättömästä” mustasta huumoristaan ja ”suomalaisen vaikenevan miehen tuskan” kuvaamisesta. Tyyliltään sitä on verrattu Hunter S. Thompsonin ja Charles Bukowskin tuotantoon. Romaani sijoittui viidenneksi kirjabloggaajien Blogistanian Finlandia 2014 -kilpailussa.

Noin vuosi *Marraksen* jälkeen ilmestyi Matti Riekin tietokirja *[[Täältä pohjoiseen: Sentencedin tarina]]*.

## Lähteet

## Aiheesta muualla

* ''Marras'' Liken sivustolla